Brief
Material: papyrus
Place: Philadelphia (Arsinoites)
Categories: Brief (privat)
Proklos an Asklepiades
Hilfe für Isidoros
Πρόκλος Ἀσκληπιάδηι τῶι διοικητῆι 
 πλεῖστα χαίρειν· 
Ἰσίδω[ρ]ος ὁ ἀποδιδούς σοι τὴν ἐπιστολὴν ἔστιν 
μου [ἐκ τ]ῆς οἰκίας, ἔστιν δὲ ἀπὸ κώμης Ψώφθεως 
τοῦ Μεμφίτου· ὑπὸ δὲ τῶν παρὰ Τρύφωνος τοῦ 
στρατηγοῦ κατὰ συνοχὴν γενόμενος ἐχειρογρά
φησεν ὑπὲρ τοῦ κατασπῖραι περὶ κώμην Φιλαδέλ
φειαν ἀπὸ τῆς Λιβίας προσόδου ἀρούρας πέντε ἥμισυ. 
ἐρωτῶι οὖν σε φίλτατε ἐπισκεψάμενον εἰ περὶ 
τὴν Ψῶφθιν λαογραφεῖται συνεργῆσαι αὐτῶι ὡς
ἀπα[ρ]εν[ό]χλητος ἔσται ὑπὲρ ἧς προεῖται χειρογραφίας 
ἀναδ[ο]θε[ί]σης αὐτῶι καὶ εἰς τὸ μέλλον ἔχειν τὸν ἄν
θρωπον συνεσταμένον. 
 ἔρρωσο.  λε Καίσαρος Μεχεὶρ κβ. 
ἐρωτῶι [σ]ε [δ]ιοικητὰ εἰς τὴν ἐμὴν [κα]ταλογὴν ποιῆσαι 
τὸ π[ᾶ]ν τῶι Εἰσιδώρῳ· μέλει γάρ μοι περὶ αὐτοῦ.